b"\n_START_ARTICLE_\nRafael Guerra del R\xc3\xado\n_START_SECTION_\nBiografia\n_START_PARAGRAPH_\nD'idees republicanes, va formar part del Partit Republic\xc3\xa0 Democr\xc3\xa0tic Federal de Can\xc3\xa0ries i fund\xc3\xa0 el peri\xc3\xb2dic El Galeoto. El 1904 es trasllad\xc3\xa0 a Barcelona per a estudiar dret, on va ingressar al Partit Republic\xc3\xa0 Radical d'Alejandro Lerroux, qui el va fer redactor de La Rebeld\xc3\xada; a m\xc3\xa9s, fundar\xc3\xa0 i dirigir\xc3\xa0 Revoluci\xc3\xb3n. Cap del sector m\xc3\xa9s extremista dels radicals, fou for\xc3\xa7a actiu durant els fets de la Setmana Tr\xc3\xa0gica de 1909, fent un m\xc3\xadting a Sabadell el 23 de juliol demanant la proclamaci\xc3\xb3 de la Rep\xc3\xbablica. Tot i que fou detingut, va ser absolt, per\xc3\xb2 no fou processat. Es dedic\xc3\xa0 a defensar als radicals implicats en els fets de la Setmana Tr\xc3\xa0gica. En 1915 presidir\xc3\xa0 la Joventut Radical del Camp de l'Arpa. Des d'aquest c\xc3\xa0rrec es va convertir en el l\xc3\xadder de les Joventuts Republicanes Radicals (J\xc3\xb3venes B\xc3\xa1rbaros). Fou elegit diputat provincial per Barcelona en 1911 i regidor en 1917. En 1919 presidir\xc3\xa0 la Junta Local de Reformes Socials i actuar\xc3\xa0 de mediador en el conflicte de la vaga de la Canadenca. Va ser processat per haver protestat per la neutralitat espanyola durant la Primera Guerra Mundial, la qual cosa li va valer el desterrament de Barcelona._NEWLINE_Diputat a Corts per la circumscripci\xc3\xb3 de Can\xc3\xa0ries a les eleccions generals espanyoles de 1920 i 1923, amb la proclamaci\xc3\xb3 de la II Rep\xc3\xbablica va tornar a ser escollit parlamentari a les eleccions de 1931, 1933 i 1936 per la circumscripci\xc3\xb3 de Las Palmas._NEWLINE_Membre del Partit Republic\xc3\xa0 Radical va ser ministre d'Obres P\xc3\xbabliques als successius governs que, entre el 12 de setembre de 1933 i el 4 d'octubre de 1934, van presidir Lerroux, Mart\xc3\xadnez Barrio i Ricardo Samper. Entre el 3 d'abril i el 6 de maig de 1935 tornaria a ocupar la cartera d'Obres P\xc3\xbabliques en el gabinet que novament presidiria Lerroux._NEWLINE_A les eleccions de 16 de febrer de 1936 va ser un dels quatre radicals que van obtenir l'acta de diputat. Durant la guerra va ser lleial a la Rep\xc3\xbablica i va assistir a les sessions de Corts. Va viure exiliat a Fran\xc3\xa7a del 1939 al 1946. Aquest any va tornar a Espanya, si b\xc3\xa9 va abandonar tota activitat pol\xc3\xadtica, dedicant-se a l'advocacia."